
Nr.  UR2017 – 005680/29.05.2017

RAPORTUL INFORMĂRII ŞI CONSULTĂRII PUBLICULUI 

Etapa 2 - etapa elaborării propunerilor PUZ şi RLU aferent, de informare şi consultare a publicului cu privire la documentaţia:
· PUZ -  ,,LOCUINTE COLECTIVE SI SI FUNCTIUNI COMPLEMENTARE”;
· Amplasament: Str. Armoniei nr. 20-20A, Timisoara;
· Beneficiari: Nicolae Petru OLARIU, Didina Dorina ALEXANDRU, Vasile LAZA, Maria LAZA, Ciprian Daniel LAZA;
· Proiectant: S.C. RD SIGN S.R.L.;
· 
Detalii privind tehnicile şi metodele utilizate de solicitant pentru a informa şi a consulta publicul: 
Cetăţenii au fost invitaţi să transmită observaţii referitoare la documentaţia P.U.Z. disponibilă la Compartimentul Avizare Conformităţi PUG/PUD /PUZ din cadrul Directiei Urbanism şi afişată pe site-ul www.primariatm.ro, în perioada 17.04.2017- 11.05.2017. În acest scop, beneficiarul documentatiei a amplasat un panou pe parcela care a generat planul urbanistic zonal iar Directia Urbanism a amplasat 4 panouri (3 panouri pe teritoriul zonei studiate prin P.U.Z. si 1 panou la sediul Primariei Municipiului Timisoara), conform   Anexei 2 din H.C.L. nr. 63/22.02.2017  privind aprobarea Regulamentului local de implicare a publicului în elaborarea sau revizuirea planurilor de urbanism si amenajare a teritoriului , au fost notificati cetatenii ale caror proprietati sunt direct afectate de propunerile PUZ, prin adrese expediate prin poştă  şi prin publicarea anunţului pe site-ul www.primariatm.ro.

Proprietari notificaţi : 

· Proprietari imobile – Str. Tudor Arghezi nr. 42, 44, 46, 48, 50, 52, 3, 5, 7, 2, 6, 4, 12, 10, 80, 78, 76, 74, 72, 70, 68, 66, 64, 62, 60, 54, 56, 14, 16, 18, 20, 22, 24, 22A, 22B, 26, 28, 30, 32, 34, 36,  ;
· Proprietari imobile – Str. Armoniei nr. 16, 18, 20, 24, 24A, 24B, 26, 28, 8B, 8A, 8C, 10, 12, 14, 8;
Documentaţia  disponibilă  la Compartimentul Avizare Conformităţi PUG/PUD /PUZ, nu a fost consultată de nici o persoana. 
La intalnirea cu proiectantul S.C. RD SIGN S.R.L, organizata in data de 03.05.2017, intre orele 14,00 – 15,00, la sediul PMT – Directia de Urbanism, s-au prezentat 2 persoane din partea publicului. Au fost formulate obiectii avand numerele de inregistrare: UR2017-006750  – Kojnog Gheza, RU2017-000173/02.05.2017 – Costache Cristian Sorin prin Cabinet Individual de Avocat Purdea Ioan Lucian, si  UR2017-007527/11.05.2017 - Cabinet Individual de Avocat Purdea Ioan Lucian. 
La aceste sugestii/sesizari din partea publicului, proiectantul documentatiei PUZ -  ,,LOCUINTE COLECTIVE SI SI FUNCTIUNI COMPLEMENTARE”,  Str. Armoniei nr. 20-20A, Timisoara, a raspuns prin adresele cu numarul UR2017-007880/18.05.2017 si UR2017-007882/18.05.2017.






1. Conform raspunsului din partea proiectantului: “Distanta dintre strada nou propusă prin documentația de urbanism si str. Tudor Arghezi este de 214 metri în linie dreaptă. 
Conform articolului 14 din Hotărârea Consiliului Local 63/21.02.2017 privind modificarea Hotărârii Consiliului Local nr. 140/ 19.04.2011 - privind aprobarea "Regulamentului local de implicare a publicului în elaborarea sau revizuirea planurilor de urbanism şi amenajare a teritoriului", cu modificările şi completările ulterioare, proprietarii de pe strada Tudor Arghezi sunt definiti ca ”persoane cu relevantă functională” si nu sunt proprietari direct afectaţi, astfel încât nu intră sub incidenta Ordinului 839/2009 pentru aprobarea Normelor metodologice de aplicare a Legii nr. 50/1991 privind autorizarea executării lucrărilor de constructii. 
Conform Ordinul Ministerului Sănătătii nr. 119/2014, ART. 3 Amplasarea clădirilor destinate locuinţelor trebuie să asigure însorirea acestora pe o durată de minimum 1 1/2 ore la solstiţiul de iarnă, a încăperilor de locuit din clădire şi din locuinţele învecinate. În cazul în care proiectul de amplasare a clădirilor evidenţiază că distanţa dintre clădirile învecinate este mai mică sau cel puţin egală cu înălţimea clădirii celei mai înalte, se va întocmi studiu de însorire, care să confirme respectarea prevederii de la alin. (1).
Astfel, afectate sunt acele terenuri care se află la o distantă egală cu înăltimea clădirii celei mai înalte, respectiv terenurile aflate la o distantă maximă de 20 metri. Distanta cea mai mică dintre un imobil de pe strada Tudor Arghezi (dintre imobilele amintite în sesizare) si terenurile ce fac obiectul PUZ-ului este de 150 metri.
În concluzie, nu se poate stabili relatia de vecinătate a sesizantilor cu investitia propusă si, implicit, nu se evidentiază în fapt care ar fi dreptul vătămat si nici interesul legitim încălcat al vreunei persoane”.
2.. Conform articolului 50.din HCL 63/21.02.2017 privind modificarea Hotărârii Consiliului Local nr. 140/ 19.04.2011 - privind aprobarea "Regulamentului local de implicare a publicului în elaborarea sau revizuirea planurilor de urbanism şi amenajare a teritoriului", cu modificările şi completările ulterioare: “ Observatiile depuse în acest termen vor însoti documentatia înaintată în Comisia Tehnică de Amenajare a Teritoriului şi Urbanism (C.T.A.T.U.) în vederea analizării pentru emiterea Avizului de oportunitate.”
Avizul de oportunitate este emis favorabil, nefavorabil sau cu conditii.
În regulamentul mai sus mentionat nu se face referire la faptul că proiectantul ar trebui să fie informat cu privire la sesizările existente.
Procedura informării si consultării publicului în Etapa a 2-a - etapa elaborării propunerilor P.U.Z. si R.L.U. aferent, presupune transmiterea observatiilor primite din partea publicului către proiectant si oferirea răspunsurilor atât în scris, cât si pe site-ul primăriei.
Conform articolului 62 din HCL 63/21.02.2017 privind modificarea Hotărârii Consiliului Local nr. 140/ 19.04.2011 - privind aprobarea "Regulamentului local de implicare a publicului în elaborarea sau revizuirea planurilor de urbanism şi amenajare a teritoriului", cu modificările şi completările ulterioare: [...], în termen de 15 zile calendaristice, Compartimentul Avizare Conformităti P.U.G./ P.U.D./ P.U.Z. va informa publicul cu privire la rezultatele informării şi consultării publicului, a observatiilor şi sugestiilor acestora (dacă este cazul) şi a răspunsului argumentat şi motivat a initiatorului documentatiei de urbanism  (dacă este cazul). Aceste informări şi răspunsuri se vor afişa pe site- ul Primăriei Municipiului Timişoara, pentru fiecare documentatie în parte, într-o sectiune special dedicată acestor documentatii (la adresa www.primariatm.ro, sectiunea „Planuri urbanistice” / „Planuri urbanistice supuse informării şi consultării publicului”) şi se vor transmite şi în scris celor interesati care au formulat sesizări şi care au transmis opinii (dacă este cazul).” 
Planul  Urbanistic General aprobat prin HCL 157/2002 prelungit prin HCL 131/2017, este singurul document în vigoare la data elaborării documentatiei.
3. La aspectele invocate de către avocat COSTACHE CRISTIAN, cu privire la faptul că în documentatia Plan Urbanistic Zonal ”Locuinte colective si functiuni complementare” - Amplasament: str. Armoniei, nr. 20-20A sunt utilizate totusi notiuni cuprinse în Noul Plan Urbanistic General, documentatie care se află în procedura de elaborare, dezbatere si adoptare, fiind aprobată Etapa 3 - Elaborare PUG - Propunerile preliminare ce vor fi supuse spre avizare Municipiului Timisoara, întocmit conform Proiectului nr. U190TM, realizat de S.C. PLANWERK S.R.L. CLUJ NAPOCA, S.C. VITAMIN ARCHITECTS S.R.L. TIMISOARA si S.C. IHS ROMANIA S.R.L. BUCURESTI, conform Hotărârii Consiliului Local al Municipiului Timisoara nr. 428/30.07.2013, nu ne-a putut fi oferit un răspuns fără echivoc care să justifice utilizarea notiunilor din Noul PUG. Apreciem că se impune transarea acestui aspect cu atât mai mult cu cât inclusiv în plansele documentatiei PUZ supusă spre informare si consultare sunt făcute trimiteri atât la Vechiul PUG (de exemplu în plansa de mobilare), cât si la Noul PUG (precum si plansa de reglementări).”
Conform răspunsului proiectantului: “Exprimarea este din nou tendentioasă si denaturează faptele spre a sluji scopului sesizării. Răspunsul pe care ni-l asumăm ca proiectanti, atât în scris cât si verbal în cadrul întâlnirii, este că am folosit documentatia PUG-ului nou cu caracter informativ, cu scopul de a armoniza viitoarele dezvoltări cu directiile si tendintele de dezvoltare ale acestuia, în special în ceea ce priveste infrastructura, asa cum este stipulat si în Avizul de oportunitate  nr. 12 din 29.09.2016, subcapitolele 2. Categoriile functionale ale dezvoltării si eventualele servitusi si 4. Dotările de interes public necesare, asigurarea acceselor, parcajelor, utilitătilor”.
4. Referitor la “toate aceste neconcordante cu privire la reglementarea urbanistică aplicabilă la întocmirea documentatiei Plan Urbanistic Zonal ”Locuinte colective si functiuni complementare” - Amplasament: str. Armoniei, nr. 20-20A se impune pe de o parte stabilirea documentatiei urbanistice de top Plan Urbanistic General la care trebuie să se raporteze documentatia supusă spre informare si consultare, iar pe de altă parte să se procedeze la refacerea acestei documentatii prin raportarea la PUG-ul aplicabil în acest caz”, raspunsul proiectantului este: Nu există neconcordante. Singurul Plan Urbanistic General aplicabil este Documentatia de urbanism, faza P.U.G., aprobată prin H.C.L. nr. 157/2002 prelungit prin H.C.L. 131/24.04.2017, Timisoara.
5. Referitor la, ”Un alt aspect pe care dorim să-l sesizăm vizează faptul că în plansele documentatiei PUZ supusă spre informare si consultare se fac trimiteri si la documentatii urbanistice care se află în diverse stadii de elaborare si care nu sunt până în acest moment aprobate printr-o hotărâre de consiliu local, tocmai pentru a induce în eroare autoritarea administrativă cu privire la regimul de înăltime al zonei studiate.”  raspunsul proiectantului este: Exprimarea ”pentru a induce în eroare” este din nou tendentioasă. Aspectele legate de preluarea documentatiilor de urbanism din diverse faze existente în zonă au fost discutate cu administratia publică si cu specialistii din Comisia Tehnică de Amenajare a Teritoriului si de Urbanism si reprezintă o practică normală de integrare a tuturor documentatiilor.
Pe lângă aceste documentatii de urbanism aflate în diverse stadii de elaborare am avut în vedere si documentatiile de urbanism aprobate, respectiv PUZ aprobat prin HCL 360/29.07.2008, având regim de înăltime P+10 pe str. Armoniei nr. 25 si PUZ aprobat prin HCL 90/30.03.2004, având regim de înăltime P+2+M, P+4+M, POT 70% situat chiar pe str. Tudor Arghezi, precum si fondul construit din zona de blocuri cu P+8, pe str. Armoniei nr. 23.
6. Referitor la faptul ca nu este suficient reglementată în documentatia urbanistică supusă spre informare si consultare problema drumurilor ce împrejmuiesc zona studiată, în conditiile în care solutia propusă vizează construirea drumului de 8 metri pe amplasamentul terenului ce ar urma să fie reglementat prin acest PUZ, urmând ca diferenta de 8 metri să fie amplasată pe terenul învecinat, teren care are în prezent doar o documentatie urbanistică de tip PUZ în lucru. O altă problemă vizează situatia în care beneficiarul actualului PUZ va proceda la edificarea imobilelor pe terenul reglementat prin acesta, iar proprietarul terenului învecinat nu va obtine aprobarea documentatiei PUZ aflată în prezent în lucru sau nu va edifica si el constructiile pe acest teren, caz în care întreaga zonă ce ar urma să fie reglementată de prezentul PUZ să aibă pentru o lungă perioadă de timp sau chiar pentru totdeauna drumuri de doar 8 metri, în conditiile în care s-au impus drumuri de 16 metri.”  
Răspuns proiectantului este: “Aspectul drumului a fost deja discutat de proiectantul de specialitate în cadrul comisiei de circulatie din Primăria Municipiului Timisoara. Tronsonul de drum cuprins între strada Centură (Grigore Alexandrescu) si strada Armoniei se va realiza în două etape. În prima etapă se va amenaja un carosabil de 6m si 2m de trotuar pe terenul de 8m lătime ce urmează a fi cedat de beneficiar după aprobare PUZ prin HCL.
Ulterior, când se va urbaniza terenul pentru care s-a emis avizul de oportunitate nr. 28/26.11.2015 se va constitui profilul de 16m.
Dacă proprietarul vecin decide să nu urbanizeze terenul, carosabilul de 6m si trotuarul de 2m sunt suficienti pentru PUZ-ul nostru deoarece asigurăm parcajele integral pe parcelele noastre”.
Facem precizarea că ambii investitori de pe str. Armoniei nr. 18, cât si cei de la nr.16 doresc refacerea vechiului PUZ aprobat prin HCL 437/2007, având documentatiile în faza de aviz de oportunitate aprobat, asa că ipoteza în care terenul învecinat va rămâne neurbanizat este una improbabilă.
7. Referitor la faptul ca in documentatia prezentata nu sunt respectati integral indicatorii urbanistici (limite valori minime si maxime) prevăzuti în Avizul de oportunitate nr. 12 din 29.09.2016, mentionam ca documentatia depusă pentru etapa informării si consultării publicului respectă în totalitate indicii cuprinsi în Avizul de oportunitate.
8. Referitor la faptul ca se solicită proiectantului si autoritătii administrative să se comunice dispozitia legală ce permite reglementarea a două regimuri distincte de Procent de Ocupare a Terenului a parterului, fată de restul etajelor, având în vedere faptul că în situatia zonei mixte se utilizează POTmax(parter)=50%, POTmax(etaje)=35%”, mentionam ca in baza HG 525/96, Anexa 2, Art. 2.1 procentul de ocupare al terenului se reglementează în functie de destinatia zonei. Functiunea propusă prin PUZ pe parcelele 6, 7 si 15 este mixtă. Pentru zone mixte procentul maxim este 70%.
Proiectantul a considerat  că procentul de maxim 70% produce o densitate prea mare si a ales conditii de implantare mai restrictive decât cele prevăzute în lege.
Dacă solutia propusă de beneficiar, aprobată de specialistii din CTATU si avizată de administratia publică prin avizul de oportunitate nr. 12 din 29.09.2016 este considerată nelegitimă, putem să revenim asupra acestui aspect si să se propuna un POT unic de 70%.
Sesizarea este formulată având la bază un document supus spre avizare, respectiv noul Plan Urbanistic General (P.U.G.) al Municipiului Timisoara - Etapa 3, document cu caracter informativ ce nu a fost aprobat prin Hotărâre de Consiliu Local (H.C.L.) si nu produce încă efecte din punct de vedere juridic.
Coroborarea documentatiei P.U.Z. cu prevederile noului P.U.G.
În Avizul de oportunitate nr. 12 din 29.09.2016, se regăsesc referiri la documentatia de urbanism ”Propunerile preliminare ce vor fi supuse spre avizare - Etapa a 3-a de elaborare PUG Timisoara”, aprobat prin HCL nr. 428/30.07.2013, în două subcapitole, respectiv punctele:
 Categoriile functionale ale dezvoltării si eventualele servituti, în care se prevede faptul că se vor respecta servitutile trecute în documentatia de urbanism mai sus mentionată, cu privire la str. Grigore Alexandrescu, str. Phoenix si str. Armoniei. Precizăm pe această cale faptul că din terenul initial aflat în proprietatea beneficiarilor, a fost cedată o suprafată de 1790 mp pentru a fi constituită o parcelă de teren pentru realizarea inelului IV de circulatie, str. Grigore Alexandrescu (parcelă cu nr. Top. 2161/2). De asemenea, s-au stabilit profile transversale conform PUG nou, rezultând în acest fel un profil de 14m pentru str. Armoniei si 24m pentru str. Phoenix. Acest lucru a determinat rezervarea unor suprafete de teren pe parcelele aflate la frontul acestor străzi pentru o posibilă lărgire în viitor.
Profilele mai sus mentionate sunt armonizate cu profilele propuse prin noul P.U.G.
 Dotările de interes public necesare, asigurarea acceselor, parcajelor, utilitătilor, în care se prevede faptul că autorizatia de construire se va putea emite doar după ce terenurile afectate de drumuri vor deveni domeniu public. Prin propunerea PUZ se prevede realizarea unui drum perpendicular pe str. Grigore Alexandrescu, prin cedarea echitabilă dintre proprietarii parcelelor, astfel încât să rezulte un drum public cu un profil stradal cu lătimea de 16m. Astfel, rezultă o suprafată de teren de 3519mp ce se intentionează a fi trecută în domeniul public.
Conform răspunsului proiectantului la sesizările enuntate, parcela pentru locuinte colective trebuie să aibă lungimea frontului la stradă mai mare sau egală de 22m, o suprafată minimă de 1.200mp si adâncimea parcelelor trebuie să fie mai mare decât frontul (RLU aferent noului PUG – Etapa 3, document cu carácter informativ, cap. ULi/c, art. 7);
Documentul care a stat la baza stabilirii formelor si dimensiunilor parcelelor este Regulamentul General de Urbanism, document valabil, aprobat prin HG nr. 525 din 27 iunie 1996, art. 30:
”Autorizarea executării parcelărilor, în baza prezentului regulament, este permisă numai dacă pentru fiecare lot în parte se respectă cumulativ următoarele condiţii:
a) front la stradă de minimum 8 m pentru clădiri înşiruite şi de minimum 12 m pentru clădiri izolate sau cuplate;
b) suprafaţa minimă a parcelei de 150 m2 pentru clădiri înşiruite şi, respectiv, de minimum 200 m2 pentru clădiri amplasate izolat sau cuplate;
c) adâncime mai mare sau cel puţin egală cu lăţimea parcelei.”

- pentru locuintele colective regimul de înăltime maxim admis este de trei niveluri supraterane (P+2E, P+1E+M). Suplimentar fată de acestea este admis un demisol, ce va fi destinat în exclusivitate garajelor si altor functiuni conexe, nu locuirii. Înăltimea maximă admisă a clădirilor, măsurată la aticul ultimului nivel sau la coama acoperisului, în punctul cel mai înalt, nu va depăsi 12m (în documentatia prezentată sunt prevăzute constructii de la S+P+2E+Er până la S+P+5E+Er);
Pasajul a fost extras din Regulamentul Local de Urbanism aferent noului P.U.G. al Municipiului Timisoara - Etapa 3, document cu caracter informativ, ULi/c, cap. JJJ, art. 12.
Documentul care a stat la baza stabilirii înăltimii clădirilor propuse este Plansa de reglementări urbanistice a P.U.G. Timisoara, document valabil, aprobat prin HCL nr. 157/2002 prelungit prin HCL 131/24.04.2017

Conform acestei planse, zona studiată se încadrează în zona pentru locuinte si functiuni complementare, cu regim de înăltime P+2/peste P+2. La strada Grigore Alexandrescu, viitorul inel IV, fiind o arteră mare de circulatie, s-a decis să se aleaga un regim de înăltime peste P+2, iar pe restul parcelelor P+2.
- sunt admise maxim 6 unităti locative într-o locuintă colectivă (în documentatia prezentată sunt prevăzute locuinte colective cu 11 apartamente până la 50 apartamente);
Pasajul a fost extras din Regulamentul Local de Urbanism aferent noului PUG al Municipiului Timisoara - Etapa 3, document cu caracter informativ, ULi/c, cap. III, art. 4.
În documentata de urbanism faza PUG a Municipiului Timisoara, respectiv în legislatia în vigoare, nu este limitat numărul de unităti locative ce pot fi prevăzute într-o locuintă colectivă.
- CUT maxim admis = 0,9, POT maxim admis 35% atât pentru zona LiC, cât si pentru zona Uli/c (atât în plansele prezentate, cât si în părtile scrise este specificat un CUT max = 2,4 si POT maxim = 50%).
Pasajul a fost extras din Regulamentul Local de Urbanism aferent noului PUG al Municipiului Timisoara - Etapa 3, document cu caracter informativ, ULi/c, cap. KKK, art. 18.
Documentul care a stat la baza stabilirii Procentului de Ocupare a Terenului este Regulamentul General de Urbanism, document valabil, aprobat prin HG nr.525 din 27 iunie 1996, art. 15 si anexa 2:
”Procentul maxim de ocupare a terenurilor se stabileşte în funcţie de destinaţia zonei în care urmează să fie amplasată construcţia şi de condiţiile de amplasare în cadrul terenului, după cum urmează:
2.1. - Destinaţia zonei în care urmează să fie amplasată construcţia:
2.1.1. - Zone centrale - 80%
2.1.2. - Zone comerciale - 85%
2.1.3. - Zone mixte - 70%
2.1.4. - Zone rurale - 30%
2.1.5. - Zone rezidenţiale
	2.1.5. - zonă exclusiv rezidenţială cu locuinţe P, P+1, P+2 - 35%
	2.1.5. - zonă rezidenţială cu clădiri cu mai mult de 3 niveluri - 20%
	2.1.5. - zonă predominant rezidenţială (locuinţe cu dotări aferente) - 40%
2.1.6. - Zone industriale - pentru cele existente
- nu este prevăzut un procent maxim de ocupare a terenului
- pentru cele propuse
- procentul maxim de ocupare a terenului se stabileşte prin studiu de fezabilitate
2.1.7. - Zone de recreere
- nu este prevăzut un grad maxim de ocupare a terenului. ”

Pe parcelele cu nr. 6, 7 si 15, exclusiv la parterul clădirilor se propun functiuni complementare ce se încadrează în prevederile de mai sus la zonă mixtă, propusă cu un procent de ocupare al terenului (POT) de 70%. Din considerente de ambient urban si densitate, am decis să limităm POT la 50%.
Având în vedere că s-au parcurs procedurile prevăzute de H.C.L. nr. 43/29.07.2016   privind aprobarea Regulamentului local de implicare a publicului în elaborarea sau revizuirea planurilor de urbanism si amenajare a teritoriului, Etapa 2 – etapa elaborării propunerilor PUZ şi RLU aferent, de informare şi consultare a publicului cu privire la documentaţia Plan Urbanistic Zonal „Locuinte colective si si functiuni complementare”, str. Armoniei nr. 20-20A, Timişoara, beneficiari Nicolae Petru OLARIU, Didina Dorina ALEXANDRU, Vasile LAZA, Maria LAZA, Ciprian Daniel LAZA, a fost finalizată şi se va putea începe  circuitul legal  de avizare.

  ARHITECT SEF
 Emilian Sorin CIURARIU

